nang gabing iyon, samantalang itinatanghal ang les cloches de corneville si basilio ay nag aaral sa harap ng isang matandang dulang, sa tulong ng liwanag ng isang ilawang langis, na ang pantallang bubog na malabo ay nakatatakip at nakadidilim sa kaniyang mukha. isang lumang bungo, ilang buto ng tao, at ilang makakapal na aklat na mabuti ang pagkakahanay ay siyang nakakalat sa dulang na mayroon pang isang palanganang tubig at isang esponha. isang amoy apiang nanggagaling sa kanugnog na silid, ay nakapagpapabigat sa hangin at nakapagpapaantok sa kaniya, ngunit ang binatay naglalaban sa pamag itan ng pagbasa manakanaka sa kaniyang noot mga mata, handa sa hindi pagtulog hanggang sa matapos ang aklat. iyoy isang bahagi ng medicina legal at toxicologia ni dr. mata, isang aklat na kaniyang nahiram at dapat isauli sa may ari sa lalong madaling panahon.